b'\n_START_ARTICLE_\n\xc5\xa0anghaj\n_START_SECTION_\nEtimologija\n_START_PARAGRAPH_\nZnak \xe4\xb8\x8a v kitaj\xc5\xa1\xc4\x8dini pomeni \xc2\xbbzgoraj\xc2\xab\xc2\xa0znak \xe6\xb5\xb7 pa \xc2\xbbmorje\xc2\xab. Najzgodnej\xc5\xa1e poimenovanje prihaja iz 11. stoletja, iz \xc4\x8dasa dinastije Song, ko je bilo na tem mestu soto\xc4\x8dje rek in majhno naselje s tem imenom, kar bi se lahko razlagalo kot \xc2\xbbzgornji doseg morja\xc2\xab. V imenu je torej izpostavljena dobra lega pristani\xc5\xa1\xc4\x8da. Zahodnjaki \xc5\xa0anghaj imenujejo tudi \xc2\xbbPariz Vzhoda\xc2\xab\xc2\xa0ali \xc2\xbbkraljica Orienta\xc2\xab.\n_START_SECTION_\nPodnebje\n_START_PARAGRAPH_\n\xc5\xa0anghaj ima milo subtropsko podnebje. Poletja so vro\xc4\x8da z veliko de\xc5\xbeja, zime pa so v mestu mrzle, toda brez snega, tedaj temperatura pade tudi do ledi\xc5\xa1\xc4\x8da. Veter s Sibirije lahko prina\xc5\xa1a izredno mrzlo ozra\xc4\x8dje v vseh letnih \xc4\x8dasih.\n_START_SECTION_\nPromet\n_START_PARAGRAPH_\nV \xc5\xa0anghaju je tudi najbolj prometno pristani\xc5\xa1\xc4\x8de na svetu, sledita mu Singapur in Rotterdam.\n_START_SECTION_\nJavni potni\xc5\xa1ki promet\n_START_PARAGRAPH_\n\xc5\xa0anghaj spleta javni potni\xc5\xa1ki promet predvsem s pomo\xc4\x8djo metro linij, avtobusnih prevozov in teksi slu\xc5\xbeb. Vse te dejavnosti so lahko pla\xc4\x8dljive s pomo\xc4\x8djo enotne kartice \xc5\xa0anghajskega javnega prometa. Metro je sestavljen tako s podzemnimi progami kot la\xc5\xbejimi vagonskimi linijami (tramvaj), povezuje pa vse mestna in primestna naselja. Linij je 14, vsebuje pa 329 postaj, 538 kilometrov pa obsegajo vse linije v prometu, kar prometno metro mre\xc5\xbeo \xc5\xa0anghaja uvrsti med najdalj\xc5\xa1e na svetu. Cena prevoza je odvisna tudi od dol\xc5\xbeine proge in \xc5\xa1tevila prestopanj in ni enotna._NEWLINE_V pogonu je skoraj tiso\xc4\x8d avtobusnih linij, ki jih vozijo razli\xc4\x8dni prevozni\xc5\xa1ka podjetja.\n_START_SECTION_\nCeste\n_START_PARAGRAPH_\n\xc5\xa0anhhaj je pomembna prometna to\xc4\x8dka na Kitajskem, kar nekaj avtocestnih povezav pa ima celo kon\xc4\x8dno relacijo v \xc5\xa0anghaju. Poleg tega je kar nekaj obvoznih hitrih cest okoli centra, ki so namenjene razbremenitvi prometa. Ni\xc4\x8d neobi\xc4\x8dajnega niso prometni zastoji med prometni konico. Kolesarji in motorji so pogosti v mestu, a na mnogo, \xc5\xa1e posebej hitrih, cestah jim je prepovedan promet. _NEWLINE_Avtomobilski promet je nenehno v porastu, prav tako je vedno ve\xc4\x8d zasebnih lastnikov avtomobilov, a dr\xc5\xbeava si prizadeva ustaviti nakupe novih avtomobilov. Lastnik avtomobila mora sodelovati na mese\xc4\x8dni dra\xc5\xbebi, kjer kupujejo registrske tablice izmed okoli 8000-ih, ki so na voljo (povpre\xc4\x8dna tablica stane ve\xc4\x8d kot 4500\xe2\x82\xac). Cilj ureditve je zmanj\xc5\xa1ati gne\xc4\x8do in onesna\xc5\xbeevanje okolja. Railway'